Publication: Magyar Közlöny
Issue: MK-2008-75 (Year: 2008, Number: 75)
Era: 2004-2010
Section: c) ellátja az ápolási díjjal kapcsolatos – a szociális igazgatásról és szociális ellátásokról szóló 1993. évi III. törvény (a továbbiakban: Szt.) 43–43/A. §-ában meghatározott – módszertani intézményi feladatokat.
Paragraph Index: 1161

7. A pályázatok elbírálásának szakmai szempontrendszere és határideje A pályázatok értékelését 5 fõs szakértõi pályázati bizottság végzi, melynek tagjai az SZMM, az illetékes regionális szociális és gyámhivatal és a regionális szociálpolitikai tanács, valamint a Szociális és Munkaügyi Intézet kijelölt munkatársai. Régiónként egy szakértõi pályázati bizottság mûködik. A pályázatok értékelését a szakértõi pályázati bizottság az alábbi szakmai szempontrendszer szerint végzi: – A szakmai programban foglaltak – így a módszertani tevékenységek, valamint azok megvalósításának várható következményei – illeszkednek-e az ellátási terület szociális ellátórendszeréhez. – A pályázó pályázata alapján képes ellátni a módszertani feladatokat (pályázó által biztosított regionális, szakterületi lefedettség mértéke, mennyisége és minõsége). Abban az esetben, ha az adott régióban több pályázó is eleget tesz a kiírt szakmai feltételeknek, regionális módszertani intézménynek azt a pályázót kell kijelölni, amelyik a szakmai, szolgáltatási tevékenysége, a szakmai tervében vállalt feltételek, illetve – ha a szociális intézmény vagy a konzorcium tagja korábban módszertani intézmény volt – a módszertani intézményként végzett korábbi tevékenysége alapján a módszertani feladatokat várhatóan magasabb szakmai színvonalon látja el. A regionális szociális módszertani intézménnyé történõ kijelölésrõl a szociális és munkaügyi miniszter dönt 2008. június 15-ig.

Source: https://magyarkozlony.hu/hivatalos-lapok/f7807d52b99cd6ac7936aa894e89832e6f5c5cf5/dokumentumok/933b877c6279534f13efb8c07f30c5bed5847881/letoltes